《游寒谿次醅字韵题九曲亭一首》
宋代·苏籀

幅巾戏漉彭泽醅，尺书间觅来禽栽。
东坡居士五年久，真主未遽求盐梅。
扁舟夷犹水刻窟，双履秃缺峰峩嵬。
招揖西山与东鲁，回首阊阖并玉台。
标榜高甍方外景，不染时世毫端埃。
倚空千重翡翠盖，落日万顷琉璃堆。
兴酣鱼鸟安乐国，喜溢仆驭陶家罍。
惜哉二老削旧迹，不论石上并墙隈。
碕岸横舟昔时睡眠，刻划独免漫苍苔。
梵刹青莲旧僧社，径遂几合无人开。
方今九原如可作，足使四海凋摧。
封章千载垂可否，玉堂黄合犹儋雷。
精义穷神致实用，不变生死无去来。
天下书生践遗迹，棠荫处处思贤哀。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。